4. listopada 2013.

Dani kruha i zahvalnosti za plodove zemlje

U listopadu smo tradicionalno obilježili Dane kruha i zahvalnosti za plodove zemlje,

bilo je svega, od kruha, kolača, do pereca i žemlje.



Dan smo počeli pričom o *Zrnu pšenice* , gdje nas je koka odlučila poučiti:

***želiš li uživati i blagovati, moraš se malo i žrtvovati i pomučiti.***



Uzeli smo mali odmor i ruke smo oprali

te pregače obukli svi, i oni veliki i mali.

Zanimljiva aktivnost se dogodila

kada je teta Sanja tijesto umijesila.



Bijele i smeđe kuglice su se na limenom pladnju redale



kakve će ispasti za jesti, učiteljice su se pitale i redom sve gledale.





Kad je prva tura bila gotova nismo puno birali

prvi keksić koji smo dotakli, taj smo degustirali.



Počeli su dolaziti gosti koji nam puno znače,

mame i bake su se skupile u broju većem nego inače.



Grickali keksiće, sok i kavicu smo pili,

vrijeme je ugodno proletjelo da nismo ni shvatili da smo nastavu skoro dva sata produžili.

 

Hvala svim roditeljima što su u materijalu i društvu pokazali dobru volju

te se nadamo da će nam uvijek biti prijatelji, pomagači i češće dolaziti u školu.